

**ROMÂNIA**

**JUDEŢUL BUZĂU**

**CONSILIUL LOCAL COLȚI**

**H O T Ă R Â R E**

**privind trecerea imobilului cu denumirea „Clădire Muzeu” din domeniul**

**public al comunei Colţi şi din administrarea consiliului local**

**în domeniul public al judeţului Buzău**

Consiliul Local al comunei Colţi,

Având în vedere:

- expunerea de motive a primarului, înregistrată la nr. 156/2019;

- raportul compartimentului de specialitate, înregistrat la nr. 157/2019;

- avizul secretarul comunei dat pe proiectul de hotărâre;

- Hotărârea Consiliului judeţean Buzău nr.45/03.03.2017 pentru aprobarea solicitării Consiliului Judeţean Buzău de trecere din proprietatea publică a comunei Colţi în proprietatea publică a judeţului Buzău a imobilului situat în satul Colţi, comuna Colţi, cu destinaţia de „Muzeul Chihlimbarului”;

- prevederile H.G. nr.1031/1999 pentru aprobarea Normelor metodologice privind înregistrarea în contabilitate a bunurilor care alcătuiesc domeniul public al statului şi al unităţilor administrativ- teritoriale;

- prevederile H.G. nr.548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;

- anexa nr.29 din Hotărârea Guvernului nr.1348/2001 privind atestarea domeniului public al judeţului Buzău, precum şi al municipiilor, oraşelor şi comunelor din judeţul Buzău, cu modificările şi completările ulterioare;

- prevederile Legii nr.213/1998 privind bunurile proprietate publică, cu modificările şi completările ulterioare,

 În temeiul art. 36 alin. (2), lit. „c” şi art.45 din Legea nr. 215/2001 a administraţiei publice locale, republicată, cu modificările şi completările ulterioare,

**H O T Ă R Ă Ş T E:**

 **Art.1.(1)** Se aprobă trecerea bunului imobil cu denumirea „Clădire Muzeu” din domeniul public al comunei Colţi și din administrarea consiliului local în domeniul public al judeţului Buzău, identificat potrivit anexei, care face parte integrantă din prezenta hotărâre.

**(2)** Imobilul menționat la alin.(1) are destinația de ”Muzeul Chihlimbarului”, având suprafață construită de 124 mp și terenul aferent de 1600 mp.

**Art.2.** La Secţiunea I „Bunuri imobile” din Inventarul bunurilor care aparţin domeniului public al comunei Colţi se abrogă poziţia nr.106.

 **Art.3** Anexa la Hotărârea Consiliului Local Colţi nr. 21/1999 privind însuşirea Inventarului bunurilor care aparţin domeniului public al comunei Colţi, cu modificările şi completările ulterioare, se modifică conform art.2 din prezenta hotărâre.

 **Art.4.** Primarul comunei va stabili, prin dispoziţie, comisia de predare bunului imobil menţionat, care va încheia cu reprezentanţii Consiliului judeţean Buzău procesul-verbal de predare-preluare a acestuia.

**Art.5.** Secretarul comunei va asigura comunicarea hotărârii autorităţilor şi instituţiilor interesate.

Nr. **1**

Colţi , 31 ianuarie 2019

 PREŞEDINTE DE ŞEDINŢĂ,

 Chiru Daniel

 CONTRASEMNEAZĂ:

 SECRETAR,

 Ştefan Frăţiloiu

Hotărârea a fost adoptată cu **8** voturi pentru, \_voturi împotrivă şi \_abţineri din numărul total de  **9** consilieri aleși, respectiv **9** consilieri prezenți la şedinţă .